CELEX: 62022CN0002
Language: da
Date: 2022-01-03 00:00:00
Title: Sag C-2/22: Anmodning om præjudiciel afgørelse indgivet af Landgericht Erfurt (Tyskland) den 3. januar 2022 — HK mod Allianz Lebensversicherungs AG

4.4.2022   
            
            
               DA
            
            
               Den Europæiske Unions Tidende
            
            
               C 148/11
            
         
      Anmodning om præjudiciel afgørelse indgivet af Landgericht Erfurt (Tyskland) den 3. januar 2022 — HK mod Allianz Lebensversicherungs AG
      (Sag C-2/22)
      (2022/C 148/17)
      Processprog: tysk
      
         Den forelæggende ret
      
      Landgericht Erfurt
      
         Parter i hovedsagen
      
      
         Sagsøger: HK
      
         Sagsøgt: Allianz Lebensversicherungs AG
      
         Præjudicielle spørgsmål
      
      
                  1)
               
               
                  Er EU-retten, navnlig artikel 31 i tredje livsforsikringsdirektiv (1) og artikel 15, stk. 1, i andet livsforsikringsdirektiv (2), eventuelt sammenholdt med artikel 38 i Den Europæiske Unions charter om grundlæggende rettigheder, til hinder for en national lovgivning, i henhold til hvilken alle forbrugeroplysninger først bliver afgivet i tilslutning til en forbrugers fremsættelse af en begæring, nemlig sammen med forsikringspolicen (»policemodellen«)?
                  Såfremt dette spørgsmål besvares bekræftende, følger der da alene heraf en ret for forbrugeren til at gøre indsigelse, dvs. til at bringe forsikringsaftalen til ophør?
                  Kan indsigelsen om rettighedsfortabelse eller retsmisbrug være til hinder for en sådan ret, eller findes der andre begrænsninger, såsom tidsmæssige begrænsninger af rettighedsudøvelsen?
               
            
                  2)
               
               
                  Er det et forsikringsselskab, som enten ikke har givet forbrugeren oplysninger om dennes indsigelsesret eller alene har givet denne fejlagtige oplysninger herom, forholdt at påberåbe sig retsmisbrug eller tidsforløbet over for forbrugerens rettigheder, som følger heraf, såsom navnlig retten til indsigelse?
               
            
                  3.
               
               
                  Er det et forsikringsselskab, som enten ikke har givet forbrugeren forbrugeroplysninger eller alene har givet denne mangelfulde eller fejlagtige forbrugeroplysninger, forholdt at påberåbe sig retsmisbrug eller tidsforløbet over for forbrugerens rettigheder, som følger heraf, såsom navnlig retten til indsigelse?
               
            
         (1)  Rådets direktiv 92/96/EØF af 10.11.1992 om samordning af love og administrative bestemmelser vedrørende direkte livsforsikringsvirksomhed og om ændring af direktiv 79/267/EØF og 90/619/EØF (tredje livsforsikringsdirektiv) (EFT 1992, L 360, s. 1).
      
         (2)  Rådets andet direktiv 90/619/EØF af 8.11.1990 om samordning af love og administrative bestemmelser vedrørende direkte livsforsikringsvirksomhed, om fastsættelse af bestemmelser, der kan lette den faktiske gennemførelse af den fri udveksling af tjenesteydelser, og om ændring af direktiv 79/267/EØF (EFT 1990, L 330, s. 50).